
Z A P I S N I K
45. sjednice Vijeća Mjesnog odbora Resnički gaj
održane 14. siječnja 2025.
u sjedištu Mjesnog odbora, Čulinečka c. 230
s početkom u 18,00 sati

NAZOČNI ČLANOVI VIJEĆA:

Nevenka Habric, Višnja Mikac i Ante Sladić.
NENAZOČNI ČLANOVI VIJEĆA:

Tomislav Ćurdo i Davorin Dokolenić.
Predsjedava Nevenka Habric, predsjednica Vijeća.

Zapisnik vodi Nevenka Habric.


Predsjednica konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 45. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 44. sjednice Vijeća, održane 17. prosinca 2024.

Na prijedlog predsjednice Vijeće jednoglasno utvrđuje

D N E V N I   R E D

1. Program rada Vijeća Mjesnog odbora Resnički gaj za 2025.g.;

2. Prijedlog zaključka o produljenju ugovora o zakupu poslovnog prostora;

3. Aktualna komunalna problematika;

4. Pitanja, prijedlozi i obavijesti.

Ad 1. 

Članovi Vijeća primili su pisani materijal uz poziv.

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Nevenka Habric, Višnja Mikac i Ante Sladić.
.

Vijeće jednoglasno donosi

Program rada

Vijeća Mjesnog odbora Resnički gaj
za 2025.  godinu

            (Tekst Programa rada prilaže se ovom Zapisniku i njegov je sastavni dio.)

Ad 2. 


Članovi Vijeća primili su pisani materijal uz poziv.

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Nevenka Habric, Višnja Mikac i Ante Sladić.


Vijeće jednoglasno donosi

ZAKLJUČAK
o produljenju ugovora o zakupu poslovnog prostora
1. Vijeće Mjesnog odbora Resnički gaj daje suglasnost za produženje zakupa poslovnog prostora gđe. Jagice Antolović u Zagrebu, Čulinečka cesta 230, ukupne površine 32m², po cijeni u mjesečnom iznosu od 292,00 eura s tim da je PDV uključen u iznos zakupnine te da su u cijenu zakupa uključeni svi troškovi režija i režijskog održavanja, za potrebe rada Vijeća Mjesnog odbora Resnički gaj.

2. Gradu Zagrebu predlaže se sklapanje novog ugovora o zakupu za poslovni prostor iz točke 1. ovog Zaključka koji bi trebao stupiti na snagu 1. ožujka 2025. do 1. ožujka 2026. godine.

3. Ovaj se Zaključak dostavlja Vijeću Gradske četvrti Donja Dubrava i Gradskom uredu za mjesnu samoupravu, promet, civilnu zaštitu i sigurnost na nadležno postupanje.
           Ad 3. Aktualna komunalna problematika

Rasprava o mogućnostima rasterećenja prometa na izlazu iz Čulinečke c. na Slavonsku aveniju.


Ad 4. Pitanja, prijedlozi i obavijesti
Pripreme za maskenbal za djecu koji će se održati 17. veljače 2025. u dvorištu prostora Mjesnog odbora, Čulinečka c. 230. 
Dovršeno u 18,30 sati.
KLASA: 024-08/25-003/34
URBROJ: 251-13-11-4/002-25-2
Zagreb, 14. siječnja 2025.
Zapisnik sastavila

Nevenka Habric

PREDSJEDNICA VIJEĆA

Mjesnog odbora Resnički gaj

Nevenka Habric
